Það var svo árið 2008 sem Marc Forster , nýbúinn með Bond myndina Quantum of Solace , steig um borð . Nafnlausar heimildir frá tjaldabaki eru farnar að tjá sig um framleiðsluna , sem er lýst sem hreinni martröð . Ekki bæti úr skák að myndinni var gefið græna ljósið áður en hún var tilbúin í tökur , og framleiðslunni flýtt til þess að hægt væri að koma henni út jólin 2012 . Nú er ljóst að svo verður ekki , og Paramount mega kalla sig heppna ef þeir koma ekki út í bullandi mínus á mynd sem þeir héldu að yrði stórsmellur . Að sjálfsögðu reyna menn að klóra í bakkan og gera lítið úr því sem augljóslega eru risavandræði . Adam Goodman , forseti Paramount , lét hafa eftir sér . „ myndin lítur frábærlega út , en við vorum öll sammála um að hún gæti haft betri endi ( … ) við erum sannfærð um að myndin slær í gegn þegar hún kemur út í júní . “ Líklega bíða myndarinnar örlög svipuð fýlubomunum Jonah Hex og The Invasion … en mikið var einnig skrifað um framleiðsluvandræði Titanic áður en hún kom út , og það blessaðist nú allt á endanum . Við sjáum hvað setur .